CELEX: 32011R0330
Language: fi
Date: 2011-04-06 00:00:00
Title: Neuvoston asetus (EU) N:o 330/2011, annettu 6 päivänä huhtikuuta 2011 , tiettyihin henkilöihin ja yhteisöihin kohdistuvien rajoittavien erityistoimenpiteiden toteuttamisesta Norsunluurannikon tilanteen vuoksi annetun asetuksen (EY) N:o 560/2005 muuttamisesta

7.4.2011   
            
            
               FI
            
            
               Euroopan unionin virallinen lehti
            
            
               L 93/10
            
         NEUVOSTON ASETUS (EU) N:o 330/2011,
   annettu 6 päivänä huhtikuuta 2011,
   tiettyihin henkilöihin ja yhteisöihin kohdistuvien rajoittavien erityistoimenpiteiden toteuttamisesta Norsunluurannikon tilanteen vuoksi annetun asetuksen (EY) N:o 560/2005 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 215 artiklan,
   ottaa huomioon Norsunluurannikkoon kohdistuvien rajoittavien toimenpiteiden jatkamisesta annetun päätöksen 2010/656/YUTP muuttamisesta 6 päivänä huhtikuuta 2011 annetun neuvoston päätöksen 2011/221/YUTP (1),
   ottaa huomioon unionin ulkoasioiden ja turvallisuuspolitiikan korkean edustajan ja komission yhteisen ehdotuksen,
   sekä katsoo seuraavaa:
   
               (1)
            
            
               Päätöksessä 2011/221/YUTP säädetään muun muassa uusista Norsunluurannikkoa koskevista rajoittavista toimenpiteistä, joilla täydennetään neuvoston päätöksessä 2010/656/YUTP (2) säädettyjä rajoittavia toimenpiteitä ja joihin kuuluu kielto käydä kauppaa joukkovelkakirjoilla ja myöntää lainoja Laurent GBAGBOn laittomalle hallinnolle sekä säännös, jolla varmistetaan, että kyseiset rajoittavat toimenpiteet eivät vaikuta humanitaarisiin toimiin Norsunluurannikolla.
            
         
               (2)
            
            
               Nämä rajoittavat toimenpiteet kuuluvat Euroopan unionin toiminnasta tehdyn sopimuksen soveltamisalaan, ja niiden täytäntöönpanemiseksi tarvitaan sen vuoksi lainsäädäntöä unionin tasolla, jotta voitaisiin varmistaa, että talouden toimijat soveltavat niitä yhtenäisesti kaikissa jäsenvaltioissa.
            
         
               (3)
            
            
               Yhdistyneiden kansakuntien turvallisuusneuvosto hyväksyi 30 päivänä maaliskuuta 2011 päätöslauselman 1975 (2011), jolla asetettiin kohdennettuja pakotteita uusille henkilöille, jotka täyttävät päätöslauselmassa 1572 (2004) ja sen jälkeisissä päätöslauselmissa esitetyt perusteet, mukaan lukien henkilöt, jotka vaarantavat rauhan ja sovinnon Norsunluurannikolla, estävät Yhdistyneiden kansakuntien Norsunluurannikolla toteutettavan operaation ja muiden kansainvälisten toimijoiden työskentelyn Norsunluurannikolla sekä syyllistyvät vakaviin ihmisoikeuksien ja kansainvälisen humanitaarisen oikeuden loukkauksiin.
            
         
               (4)
            
            
               Lisäksi olisi muutettava tiettyihin henkilöihin ja yhteisöihin kohdistuvien rajoittavien erityistoimenpiteiden toteuttamisesta Norsunluurannikon tilanteen vuoksi 12 päivänä huhtikuuta 2005 annetun neuvoston asetuksen (EY) N:o 560/2005 (3) liitteissä I ja I A oleva luettelo henkilöistä ja yhteisöistä, joihin kohdistetaan rajoittavia toimenpiteitä.
            
         
               (5)
            
            
               Sen varmistamiseksi, että tässä asetuksessa säädetyt toimenpiteet ovat tehokkaita, asetuksen olisi tultava voimaan päivänä, jona se julkaistaan,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 560/2005 seuraavasti:
   
               1)
            
            
               Lisätään artiklat seuraavasti:
               ”3 a artikla
               Poiketen siitä, mitä 2 artiklassa säädetään, liitteessä II luetelluilla verkkosivuilla ilmoitetut jäsenvaltioiden toimivaltaiset viranomaiset voivat liitteessä I A lueteltujen henkilöjen, yhteisöjen ja elinten osalta antaa luvan tiettyjen jäädytettyjen varojen tai taloudellisten resurssien vapauttamiseen tai asettamiseen saataville, jos ne ovat tarpeen humanitaarisia tarkoituksia varten, ilmoitettuaan asiasta ennakolta muille jäsenvaltioille ja komissiolle.
               3 b artikla
               Poiketen siitä, mitä 2 artiklassa säädetään, ja edellyttäen, että liitteessä I A luetellun henkilön, yhteisön tai elimen maksusuoritus perustuu sopimukseen tai velvoitteeseen, jonka kyseinen henkilö, yhteisö tai elin on tehnyt tai joka on syntynyt kyseiselle henkilölle, yhteisölle tai elimelle ennen päivää, jona kyseinen henkilö, yhteisö tai elin on nimetty, liitteessä II luetelluilla verkkosivuilla ilmoitetut jäsenvaltioiden toimivaltaiset viranomaiset voivat asianmukaisiksi katsominsa ehdoin antaa luvan tiettyjen jäädytettyjen varojen tai taloudellisten resurssien vapauttamiseen, edellyttäen, että kyseinen toimivaltainen viranomainen on todennut, että:
               
                           i)
                        
                        
                           varat tai taloudelliset resurssit käytetään liitteessä I A luetellun henkilön, yhteisön tai elimen maksusuoritukseen;
                        
                     
                           ii)
                        
                        
                           maksusuorituksella ei rikota 2 artiklan 2 kohtaa.
                        
                     Kyseisen jäsenvaltion on vähintään kaksi viikkoa ennen luvan antamista ilmoitettava muille jäsenvaltioille ja komissiolle tästä toteamuksesta sekä aikeestaan antaa lupa.”
            
         
               2)
            
            
               Korvataan 9 a artikla seuraavasti:
               ”9 a artikla
               Kielletään
               
                           a)
                        
                        
                           Laurent GBAGBOn laittoman hallinnon sekä sen puolesta tai alaisuudessa toimivien henkilöiden tai yhteisöjen taikka sen omistamien tai määräysvallassa olevien yhteisöjen tämän asetuksen voimaantulopäivän jälkeen liikkeeseen laskemien tai takaamien joukkovelkakirjojen tai arvopapereiden ostaminen, välittäminen tai avustaminen niiden liikkeeseen laskemisessa. Tästä poiketen rahoituslaitosten sallitaan ostaa tällaisia joukkovelkakirjoja tai arvopapereita vastaavalla arvolla kuin mitä niillä jo on hallussaan erääntyviä joukkovelkakirjoja tai arvopapereita;
                        
                     
                           b)
                        
                        
                           lainojen myöntäminen missään muodossa Laurent GBAGBOn laittomalle hallinnolle sekä sen puolesta tai alaisuudessa toimiville henkilöille tai yhteisöille taikka sen omistamille tai määräysvallassa oleville yhteisöille.”
                        
                     
         
               3)
            
            
               Lisätään artikla seuraavasti:
               ”9 b artikla
               Edellä 2 artiklan 2 kohdassa ja 9 a artiklassa säädetyistä kielloista ei seuraa minkäänlaista vastuuvelvollisuutta sellaisille luonnollisille henkilöille, oikeushenkilöille, yhteisöille ja elimille, jotka asettivat varoja tai taloudellisia resursseja saataville, jos ne eivät tienneet eikä niillä ollut perusteltua syytä epäillä, että niiden toiminta rikkoisi kyseeessä olevia kieltoja.”
            
         2 artikla
   1.   Poistetaan tämän asetuksen liitteessä I olevassa A osassa luetellut henkilöt asetuksen (EY) N:o 560/2005 liitteessä I A olevasta luettelosta ja lisätään kyseiset henkilöt asetuksen (EY) N:o 560/2005 liitteessä I olevaan luetteloon.
   2.   Lisätään tämän asetuksen liitteessä I olevassa B osassa lueteltu henkilö asetuksen (EY) N:o 560/2005 liitteessä I olevaan luetteloon.
   3.   Lisätään tämän asetuksen liitteessä II luetellut henkilöt asetuksen (EY) N:o 560/2005 liitteessä I A olevaan luetteloon.
   3 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä huhtikuuta 2011.
      
         
            Neuvoston puolesta
         
         
            Puheenjohtaja
         
         MARTONYI J.
      
   
   
      (1)  Katso tämän virallisen lehden sivu 20.
   
      (2)  EUVL L 285, 30.10.2010, s. 28.
   
      (3)  EUVL L 95, 14.4.2005, s. 1.
   
      LIITE I
      A   OSA
      1.   Laurent GBAGBO
      
      Synt.aika: 31.5.1945
      Synt.paikka: Gagnoa, Norsunluurannikko
      Norsunluurannikon entinen presidentti: rauhan- ja sovintoprosessin estäminen, presidentinvaalien tuloksen kieltäminen.
      YK nimennyt: 30.3.2011 (Euroopan unioni nimennyt 22.12.2010)
      2.   Simone GBAGBO
      
      Synt.aika: 20.6.1949
      Synt.paikka: Moossou, Grand-Bassam, Norsunluurannikko
      Norsunluurannikon kansanrintaman (FPI) parlamentaarisen ryhmän puheenjohtaja: rauhan- ja sovintoprosessin estäminen, julkinen yllyttäminen vihaan ja väkivaltaan.
      YK nimennyt: 30.3.2011 (Euroopan unioni nimennyt 22.12.2010)
      3.   Désiré TAGRO
      
      Passin numero: PD – AE 065FH08
      Synt.aika: 27.1.1959
      Synt.paikka: Issia, Norsunluurannikko
      Väitetyn ”presidentin” Laurent Gbagbon kansliapäällikkö: Laurent Gbagbon laittoman hallinnon jäsen, rauhan- ja sovintoprosessin estäminen, presidentinvaalien tuloksen kieltäminen, osallistuminen kansanliikkeiden väkivaltaiseen tukahduttamiseen.
      YK nimennyt: 30.3.2011 (Euroopan unioni nimennyt 22.12.2010)
      4.   Pascal AFFI N'GUESSAN
      
      Passin numero: PD-AE 09DD00013
      Synt.aika: 1.1.1953
      Synt.paikka: Bouadriko, Norsunluurannikko
      Norsunluurannikon kansanrintaman (FPI) puheenjohtaja: rauhan- ja sovintoprosessin estäminen, yllyttäminen vihaan ja väkivaltaan.
      YK nimennyt: 30.3.2011 (Euroopan unioni nimennyt 22.12.2010)
      B   OSA
      1.   Alcide DJÉDJÉ
      
      Synt.aika: 20.10.1956
      Synt.paikka: Abidjan, Norsunluurannikko
      Laurent Gbagbon läheinen neuvonantaja: Laurent Gbagbon laittoman hallinnon jäsen, rauhan- ja sovintoprosessin estäminen, julkinen yllyttäminen vihaan ja väkivaltaan.
      YK nimennyt: 30.3.2011
   
   
      LIITE II
      
         2 artiklan 3 kohdassa tarkoitetut henkilöt ja yhteisöt
      
      A.   Henkilöt
      
      
                   
               
               
                  Nimi (ja mahdolliset peitenimet)
               
               
                  Tunnistamistiedot
               
               
                  Perusteet
               
            
                  1.
               
               
                  Diali Zie
               
               
                   
               
               
                  Länsi-Afrikan valtioiden keskuspankin (Banque centrale des Etats de l'Afrique de l'Ouest, BCEAO) pääkonttorin johtaja, myötävaikuttaa Laurent Gbagbon laittoman hallinnon rahoittamiseen.
               
            
                  2.
               
               
                  Togba Norbert
               
               
                   
               
               
                  Veroviranomaisen ylitarkastaja, myötävaikuttaa Laurent Gbagbon laittoman hallinnon rahoittamiseen..
               
            
                  3.
               
               
                  Kone Doféré
               
               
                   
               
               
                  Yleinen varainhoitaja, myötävaikuttaa Laurent Gbagbon laittoman hallinnon rahoittamiseen.
               
            
                  4.
               
               
                  Hanny Tchélé Brigitte, Etibouon puoliso
               
               
                   
               
               
                  Dokumenttielokuvan tekijä,
                  yllyttänyt vihaan ja väkivaltaan.
               
            
                  5.
               
               
                  Jacques Zady
               
               
                   
               
               
                  Ohjaaja yleisradioyhtiössä (Radiodiffusion Télévision Ivoirienne, RTI),
                  yllyttänyt vihaan ja väkivaltaan.
               
            
                  6.
               
               
                  Ali Keita
               
               
                   
               
               
                  Sanomalehden Le Temps päätoimittaja,
                  yllyttänyt vihaan ja väkivaltaan.
               
            
                  7.
               
               
                  Kla Koué Sylvanus
               
               
                   
               
               
                  Televiestinnän hallintoviraston (Agence des Télécommunications de Côte d’Ivoire) tosiasiallinen pääjohtaja ja San-Pedron maakuntaneuvoston puheenjohtaja,
                  yllyttänyt vihaan ja väkivaltaan.
               
            
                  8.
               
               
                  Mamadou Ben Soumahoro
               
               
                   
               
               
                  Kansalliskokouksen jäsen,
                  yllyttänyt vihaan ja väkivaltaan.
               
            
                  9.
               
               
                  Sokouri Bohui
               
               
                   
               
               
                  Kansalliskokouksen jäsen, sanomalehden Notre Voie johtaja ja vaaleista vastaava FPI:n pääsihteeri,
                  yllyttänyt vihaan ja väkivaltaan.
               
            
                  10.
               
               
                  Blon Siki Blaise
               
               
                   
               
               
                  Väitetty Norsunluurannikon länsiosan kehittämisestä vastaava korkea viranomainen,
                  yllyttänyt vihaan ja väkivaltaan.
               
            
                  11.
               
               
                  Pastori Kore Moïse
               
               
                   
               
               
                  Laurent Gbagbon hengellinen neuvonantaja,
                  yllyttänyt vihaan ja väkivaltaan.
               
            
                  12.
               
               
                  Moustapha Aziz
               
               
                   
               
               
                  Neuvonantaja Norsunluurannikon edustustossa UNESCOssa,
                  yllyttänyt vihaan ja väkivaltaan.
               
            
                  13.
               
               
                  Gnamien Yao
               
               
                   
               
               
                  Entinen ministeri,
                  yllyttänyt vihaan ja väkivaltaan.
               
            
                  14.
               
               
                  Zakaria Fellah
               
               
                   
               
               
                  Laurent Gbagbon erityisneuvonantaja, myötävaikuttaa Laurent Gbagbon laittoman hallinnon rahoittamiseen.
               
            
                  15.
               
               
                  Ghislain N’Gbechi
               
               
                   
               
               
                  Virkamies Norsunluurannikon pysyvässä edustustossa New Yorkissa, myötävaikuttaa Laurent Gbagbon laittoman hallinnon rahoittamiseen.
               
            
                  16.
               
               
                  Charles Kader Gore
               
               
                   
               
               
                  Liikemies, myötävaikuttaa Laurent Gbagbon laittoman hallinnon rahoittamiseen.
               
            
                  17.
               
               
                  Asianajaja Sanogo Yaya
               
               
                   
               
               
                  Asianajaja Norsunluurannikolla, myötävaikuttaa Laurent Gbagbon laittoman hallinnon rahoittamiseen.
               
            
                  18.
               
               
                  Kadio Morokro Mathieu
               
               
                   
               
               
                  PETROIVOIRE-yrityksen johtaja, myötävaikuttaa Laurent Gbagbon laittoman hallinnon rahoittamiseen.
               
            
                  19.
               
               
                  Marcellin Zahui
               
               
                   
               
               
                  Laittomasti kansallistettujen kansallisen luotto- ja säästökassan (Caisse National de Crédit et d'Epargne, CNCE) pääjohtaja ja BICICI-pankin (Banque Internationale pour le Commerce et l'Industrie de la Côte d'Ivoire) hallintoneuvoston jäsen, myötävaikuttaa Laurent Gbagbon laittoman hallinnon rahoittamiseen.
               
            
                  20.
               
               
                  Jean-Claude N'Da Ametchi
               
               
                   
               
               
                  Versus Bankin pääjohtaja, laittomasti kansallistetun SGBCI-pankin (Société Générale de Banques en Côte d'Ivoire) hallintoneuvoston jäsen, myötävaikuttaa Laurent Gbagbon laittoman hallinnon rahoittamiseen.
               
            
                  21.
               
               
                  Anatole Kossa
               
               
                   
               
               
                  Kahvi- ja kaakaoalan hallintokomitean varapuheenjohtaja (Comité de gestion de la filière café cacao, CGFCC), entisen presidentti Gbagbon neuvonantaja maatalousasioissa 1.1.2010 alkaen, myötävaikuttaa Laurent Gbagbon laittoman hallinnon rahoittamiseen.
               
            
                  22.
               
               
                  Alexandre Kouadio
               
               
                   
               
               
                  Kahvi- ja kaakaoalan sääntelyviranomaisen (Autorité de régulation du café et du cacao, ARCC) hallintoneuvoston väliaikainen jäsen, myötävaikuttaa Laurent Gbagbon laittoman hallinnon rahoittamiseen.
               
            
                  23.
               
               
                  Célestin N'Guessan
               
               
                   
               
               
                  Kahvin- ja kaakaontuottajien toiminnan kehittämis- ja edistämisrahaston (Fonds de développement et de promotion des activités des producteurs de café et de cacao, FDPCC) hallintoneuvoston väliaikainen jäsen, myötävaikuttaa Laurent Gbagbon laittoman hallinnon rahoittamiseen.
               
            
                  24.
               
               
                  Claudine Lea Yapobi o.s. Yehiry
               
               
                   
               
               
                  Sääntely- ja valvontarahaston (Fonds de régulation et de contrôle, FRC) ja kahvi- ja kaakaopörssin (Bourse du café et du cacao, BCC) hallintoneuvoston väliaikainen jäsen, myötävaikuttaa Laurent Gbagbon laittoman hallinnon rahoittamiseen.
               
            
                  25.
               
               
                  Deby Dally Balawourou
               
               
                   
               
               
                  Toimittaja, kansallisen lehdistöneuvoston (Conseil National de la Presse) puheenjohtaja, yllyttänyt vihaan ja väkivaltaan.
               
            
                  26.
               
               
                  Wenceslas Appiah
               
               
                   
               
               
                  Maatalouden rahoituspankin (Banque pour le Financement de l'Agriculture, BFA) pääjohtaja, myötävaikuttaa Laurent Gbagbon laittoman hallinnon rahoittamiseen.
               
            
                  27.
               
               
                  Hubert Houlaye
               
               
                   
               
               
                  Kansallisen investointipankin (Banque National d'Investissements) hallintoneuvoston puheenjohtaja, myötävaikuttaa Laurent Gbagbon laittoman hallinnon rahoittamiseen.